חמדאן בן מוחמד בן ראשד אאל מכתום

שייח' חמדאן בן מוחמד בן ראשד אאל מכתום (בערבית: حمدان بن محمد بن راشد آل مكتوم; נולד ב-14 בנובמבר 1982) הוא נסיך הכתר של דובאי, שבאיחוד האמירויות הערביות. חמדאן ידוע בכינויו פאזה Fazza (בערבית: فزاع), שם העט בו הוא מפרסם את שירתו. חמדאן למד בדובאי בבית הספר ראשיד לבנים, ולאחר מכן בבית הספר לממשל של דובאי (كلية محمد بن راشد للإدارة الحكومية). הוא המשיך בלימודיו בבריטניה וסיים את לימודיו באקדמיה הצבאית המלכותית בסנדהרסט ב-2001, ולאחר מכן למד בבית הספר לכלכלה של לונדון. בספטמבר 2006 מונה חמדאן ליושב ראש הרשות המבצעת של דובאי. ב-1 בפברואר 2008 הוכרז חמדאן כיורש העצר של דובאי (נסיך הכתר של דובאי). ביוני 2009 הוא מונה לנשיא אוניברסיטת חמדאן בן מוחמד סמארט. הוא גם ראש מפעל השייח' מוחמד בן ראשד ליזמים צעירים, ויושב במועצת הספורט בדובאי ובוועד מרכז האוטיזם של דובאי. חמדאן היה חלק מהמשלחת של דובאי לאקספו 2020 אשר זכתה באירוח היריד העולמי. חמדאן ייסד את פרס חמדאן לצילום שניתן החל משנת 2011. חמדאן החל ביוזמה להפוך את דובאי ל”עיר הנתינה העולמית ומרכז הסובלנות והחמלה”, ובמסגרת זאת מקדם פעילות שמירת טבע וניקיון סביבתי במפרץ הפרסי. לחשבון האינסטגרם של חמדאן יש למעלה מ־10 מיליון עוקבים נכון לדצמבר 2020. ב-15 במאי 2019, הוא נשא לאישה את שייח'ה בנת סעיד בן ת'אני אאל מכתום; באותו יום נישאו גם שני אחיו. נטען כי נישואים אלה נועדו לְהָזֵם את הטענות כי חמדאן הוא ביסקסואל. במאי 2021 נולדו לזוג תאומים, בן ובת. חמדאן אאל מכתום הוא רוכב סוסים (משתתף בתחרות שבוע אסקוט המלכותי), עוסק בצניחה חופשית ובצלילה (הוא צולל באזור פוג'אירה). כמו כן חמדאן ידוע בכתיבת שירים רומנטיים ופטריוטיים בערבית. הוא מפרסם שירים שלו תחת שם העט פאזה (فزاع). הוא רוכב עבור אורוות גודולפין. הוא גם חבר ב-מסלול המרוצים אסקוט. חמדאן זכה במדליית זהב בתחרות משחקי הרכיבה העולמיים (Allech FEI World 2014) שנערכו בנורמנדי שבצרפת ב-2014, וכן השתתף בקבוצה שזכתה בתחרויות אלה במדליית הזהב הקבוצתית בשנת 2012, וזכה במדליית ארד בשנת 2010. הוא הוביל צוות של חמישה רוכבי איחוד האמירויות באליפות בסמורין ב־17 בספטמבר 2016. אתר האינטרנט הרשמי של חמדאן בן מוחמד בן ראשד אאל מכתום (באנגלית) חמדאן בן מוחמד בן ראשד אאל מכתום, ברשת החברתית פייסבוק חמדאן בן מוחמד בן ראשד אאל מכתום, ברשת החברתית אקס (טוויטר) חמדאן בן מוחמד בן ראשד אאל מכתום, ברשת החברתית אינסטגרם חמדאן בן מוחמד בן ראשד אאל מכתום, ברשת החברתית VK חמדאן בן מוחמד בן ראשד אאל מכתום, סרטונים בערוץ היוטיוב אתר רשמי - ערבית ואנגלית חשבון אינסטגרם רשמי ריאיון עם חמדאן בן מוחמד בן ראשד אאל מכתום (באנגלית) נכתב גם "פזאע" רועי קייס, הנסיך המדליק מדובאי, מלך האריות והאינסטגרם, באתר ynet, 19 באפריל 2016 הלך נסיך יבוא מלך: כל הנסיכות והנסיכים השווים, הלוהטים והרווקים באתר timeout Profile: Shaikh Hamdan Bin Mohammad Bin Rashid Al Maktoum באתר Gulf News Report Shaikh Hamdan appointed Dubai's Crown Prince באתר Gulf News Report הנה למה כולם אוהבים את הכתר של דובאי, שיח' חמדאן - המזרח התיכון - 2019 נסיך דובאי שווה מיליארדים - והוא מבזבז הכל, באתר ‏מאקו‏, 25 במאי 2017 יוזמה חדשה בדובאי: עיריית דובאי הזמינה צוללים להצטרף ולהתנדב לצוות הגדול ביותר של צוללנים לניקוי קרקעית הים באתר diver איחוד האמירויות הערביות, חוגגת היום את שמחת נישואיהם של בני מעלת השייח מוחמד בן ראשיד אל מכתום, סגן הנשיא, ראש הממשלה ומנהיג דובאי. החתנים המאושרים הם: מכתום אל שייח חמדאן בן מוחמד בן ראשיד הוד מעלתו, נסיך הכתר של דובאי. שייח מכתום בן מוחמד בן רשיד אל מכתום, סגן שליט דובאי. שייח אחמד בן מוחמד בן רשיד אל מכתום באתר rotter.net פרסומים של ויקיליקס פרסום נוסף באתר ויקיליקס Mohammed, Hamdan at the second day of Royal Ascot Sheikh Hamdan bin Mohammed gets ready to retain World Equestrian Games title